CELEX: 32000R1508
Language: hr
Date: 2000-07-11 00:00:00
Title: Uredba Komisije (EZ) br. 1508/2000 od 11. srpnja 2000. o razvrstavanju određene robe u kombiniranu nomenklaturu

02/Sv. 010
            
            
               HR
            
            
               Službeni list Europske unije
            
            
               286
            
         32000R1508
   
               L 174/3
            
            
               SLUŽBENI LIST EUROPSKE UNIJE
            
            
               11.07.2000.
            
         
      UREDBA KOMISIJE (EZ) br. 1508/2000
   od 11. srpnja 2000.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 1264/2000 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene navedenoj Uredbi potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Zajednice s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu iz stupca 1. tablice iz Priloga ovoj Uredbi, potrebno je razvrstati pod odgovarajuće oznake KN iz stupca 2., a na temelju razloga navedenih u stupcu 3.
            
         
               (4)
            
            
               Primjereno je da, temeljem odredaba članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom (EZ) br. 955/1999 Europskog parlamenta i Vijeća (4), korisnik može nastaviti tijekom razdoblja od tri mjeseca navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu i koje nisu u skladu s odredbama ove Uredbe;
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se sada u kombiniranu nomenklaturu sukladno odgovarajućim oznakama KN iz stupca 2. te tablice.
   Članak 2.
   Na temelju odredaba članka 12. stavka 6. Uredbe (EEZ) br. 2913/92, mogu se, tijekom razdoblja od tri mjeseca, nastaviti navoditi obvezujuće tarifne informacije koje izdaju carinska tijela država članica, a koje nisu u skladu s odredbama ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. srpnja 2000.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 144, 17.6.2000., str. 6.
   
      (3)  SL L 302, 19.10.1992., str. 1.
   
      (4)  SL L 119, 7.5.1999., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlog
            
         
               1.
            
            
               2.
            
            
               3.
            
         
               1.   Komplet koji se sastoji od vampirskih zubi napravljenih od plastične mase i male plastične tube s crvenom tekućinom („umjetna krv”).
               Komplet je u pakiranju za prodaju na malo.
            
            
               9503 70 00
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstu oznaka KN 9503 i 9503 70 00.
               Sastavni dijelovi ovog kompleta namijenjeni su za zabavu (predstavljanje uloge vampira).
            
         
               2.   Komplet koji se sastoji od plastične ljudske lubanje (približne duljine 10 cm širine 5 cm i visine 0,5 cm) čije očne, nosne i usne šupljine sadrže pripravke za šminkanje različitih boja te od štapića za nanošenje šminke čiji su krajevi napravljeni od sintetičkog pjenastog materijala.
               Komplet je u pakiranju za prodaju na malo.
            
            
               3304 99 00
            
            
               Razvrstavanje se utvrđuje odredbama Općih pravila 1., 3.(b) i 6. za tumačenje kombinirane nomenklature, napomeni 2. uz odjeljak VI., napomeni 3. uz poglavlje 33. i tekstu oznaka KN 3304 i 3304 99 00.
               Pripravci za šminkanje određuju temeljno značenje kompleta.
            
         
               3.   Uređaj („digitalni filmski snimač”) koji se sastoji od katodne cijevi, stražnjeg dijela kamere s filtrom boja i raznih elektroničkih dijelova, sve u istom kućištu.
               Uređaj radi zajedno s uređajem za automatsku obradu podataka.
               Katodna cijev prenosi slike iz uređaja za automatsku obradu podataka na filmski materijal (gotove slike ili negative u rolama širine 35 mm ili više) uložen u stražnji dio kamere.
            
            
               9006 59 00
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, napomeni 5B i 5E uz poglavlje 84. i tekstu oznaka KN 9006 i 9006 59 00.
               Iako ovaj uređaj funkcionira zajedno s uređajem za automatsku obradu podataka njegova su svojstva kao kod aparata iz broja 9006.
            
         
               4.   Komplet elektroničkih naprava koji se sastoji od:
               
                           —
                        
                        
                           konzole za videoigre,
                        
                     
                           —
                        
                        
                           upravljačke jedinice,
                        
                     
                           —
                        
                        
                           prenosive ručne jedinice.
                        
                     Konzola za videoigre sastoji se od središnje procesorske jedinice, memorije, grafičkog procesora, zvučnog procesora, optičkog diskovnog pogona, modema za pristup internetu i raznih utičnica kao što je priključak za upravljačku jedinicu. Ima ugrađen operacijski sustav prilagođen za videoigre. Optički diskovni pogon može očitavati posebne kompaktne diskove s igrama razvijenim za konzolu za videoigre. Korisnik ne može mijenjati programe za igranje.
               Utičnice omogućuju povezivanje konzole za videoigre s različitim uređajima kao što su televizijski prijemnik, ekran za prikaz podataka, tipkovnica, miš, vanjska jedinica za pohranu podataka ili pisač.
               Upravljačka jedinica ima različite tipke za upravljanje. One se koriste za igranje igara na konzoli. Upravljačka se jedinica mora spojiti s konzolom za videoigre pomoću kabla.
               Prenosiva ručna jedinica ima različite upravljačke tipke za igranje igara te mali LCD zaslon koji prikazuje podatke o igri. Ova jedinica može učitati podatke o igri i rezultate te se može samostalno koristiti za igranje osnovnih igara. Prenosiva ručna jedinica može se spojiti s upravljačkom jedinicom, ali se može koristi i samostalno.
               Vidjeti sliku (1)
               
            
            
               9504 10 00
            
            
               Razvrstavanje se utvrđuje odredbama Općih pravila 1., 3.(b) i 6. za tumačenje kombinirane nomenklature i tekstu oznaka KN 9504 i 9504 10 00.
               Konzola za videoigre određuje temeljno značenje proizvoda. Proizvod se upotrebljava uglavnom s televizijskim prijemnikom.
            
         
      
   
      (1)  Slike su informativne.